b'\n_START_ARTICLE_\nBlandings\xc3\xb8konomi\n_START_PARAGRAPH_\nBlandings\xc3\xb8konomi er en \xc3\xb8konomisk struktur som inneb\xc3\xa6rer et kompromiss mellom privat (markeds\xc3\xb8konomisk) og statseid (plan\xc3\xb8konomisk) industri. Den private virksomheten skjer under betingelser som det offentlige bestemmer. _NEWLINE_Blandings\xc3\xb8konomi er det mest utbredte \xc3\xb8konomiske systemet. Grunnen til at det er s\xc3\xa5vidt utbredt, er at visse markeder vanskelig kan styres av privat sektor, og \xc3\xb8nsket om et velferdssamfunn med billigere helsetilbud og skoler. Det finnes omr\xc3\xa5der som ikke kan drives med overskudd, men som er viktige for samfunnet. Det er ingen privat akt\xc3\xb8r som frivillig ville startet produksjon n\xc3\xa5r det er umulig \xc3\xa5 g\xc3\xa5 med overskudd. Dette er gjerne i markeder med naturlig monopol. I en blandings\xc3\xb8konomi der noe er statlig styrt betaler innbyggerne skatter for at staten skal produsere visse tjenester som ikke hadde v\xc3\xa6rt l\xc3\xb8nnsomt for det private. Hvis det skulle blitt drevet privat hadde det f\xc3\xb8rt til store kostnader for den enkelte som valgte \xc3\xa5 bruke disse godene.'